ΓΡΑΠΤΗ ΕΡΩΤΗΣΗ E-0298/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Ελαιόλαδο

Κατά την τελευταία πενταετία, το Ελεγκτικό Συνέδριο πραγματοποίησε ελέγχους και παρουσίασε εκθέσεις σχετικά με τη διαχείριση των διαφόρων κοινών οργανώσεων αγοράς.

Στα πλαίσια της εξέτασης της συνέχειας που δόθηκε στις παρατηρήσεις τις οποίες το ίδιο είχε διατυπώσει κατά τις ετήσιες εκθέσεις του για τα οικονομικά έτη 1990-1991-1992, προτάθηκε να διαπιστωθεί κατά πόσο η Επιτροπή είχε βελτιώσει τη διαχείριση και τον έλεγχο των διαφόρων γεωργικών αγορών, υλοποιώντας τις προτάσεις και τις παρατηρήσεις του Συνεδρίου.

Όσον αφορά την αγορά του ελαιολάδου, το Συμβούλιο και το Κοινοβούλιο είχαν εγκρίνει τα συμπεράσματα του Ελεγκτικού Συνεδρίου για την ανάγκη βελτίωσης του συστήματος ελέγχου και την επείγουσα ανάγκη εκπόνησης μιας πλήρους ταξινόμησης των ελαίων. Τέσσερα χρόνια αργότερα, η ταξινόμηση των ελαίων στα κύρια κράτη μέλη παραγωγής ελαιολάδου δεν έχει ακόμη ολοκληρωθεί 7 ως εκ τούτου, η παράλειψη αυτή έχει ως αποτέλεσμα να μην είναι αξιόπιστο το σύστημα ελέγχου.

Ερωτάται η Επιτροπή τί μέτρα προτίθεται να λάβει και σε πόσο χρονικό διάστημα προκειμένου να υποχρεώσει τα κράτη μέλη να προβούν στην ταξινόμηση των ελαιολάδων η οποία καθυστερεί ήδη τέσσερα χρόνια.

Απάντηση του κ. Fischler εξ ονόματος της Επιτροπής (20 Μαρτίου 1997)

Το ελαιοκομικό μητρώο στην Ιταλία έχει ολοκληρωθεί (δηλαδή έχει επικυρωθεί από τους κατόχους των εκμεταλλεύεσων και άρα έχει νομική ισχύ έναντι πάντων) το 1989, για τις πληρωμές των ενισχύσεων στην παραγωγή ελαιολάδου της περιόδου εμπορίας 1987/1988. Το εν λόγω μητρώο αποτελεί αντικείμενο ενημέρωσης για τις λεπτομέρειες της οποίας το Αξιότιμο Μέλος του Κοινοβουλίου παρακαλείται να αναφερθεί στην απάντηση της Επιτροπής στην κοινοβουλευτική ερώτηση Ε-4001/96 του κ. Arias Caρete ((ΕΕ C 186, 18.6.1997, 163. )).

Στην Ισπανία, οι αρχές ανέλαβαν τη δέσμευση να ολοκληρώσουν τις εργασίες της σύστασης του μητρώου στο τέλος του 1998.

Όσον αφορά την Ελλάδα και την Πορτογαλία, η Επιτροπή γνωρίζοντας προβλήματα που σημειώθηκαν στην πραγματοποίηση του ελαιοκομικού μητρώου σκοπεύει επί του παρόντος να εκμεταλλευτεί τις πιθανές συνεργίες σε σχέση με τις δραστηριότητες που πραγματοποιούνται για τη θέσπιση του ολοκληρωμένου συστήματος διαχείρισης και ελέγχου (SIGC) στα εν λόγω κράτη μέλη. Το τελευταίο αυτό σύστημα είχε εισαχθεί με την ευκαιρία της μεταρρύθμισης της Κοινής Γεωργικής Πολιτικής απο την 1η Φεβρουαρίου 1993, από τους κανονισμούς (ΕΟΚ) αριθ. 3508/92 του Συμβουλίου για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων ((ΕΕ L 355 της 05.12.1992. )) και αριθ. 3887/92 της Επιτροπής ((ΕΕ L 391 της 31.12.1992. )) 7 το εν λόγω σύστημα πρέπει να περιλαμβάνει στοιχεία τα οποία θα επιτρέπουν την αλφαριθμητική αναγνώριση των αγροτεμαχίων καθώς και βάση δεδομένων για την πραγματοποίηση διασταυρωμένων ελέγχων.

Η εφαρμογή των κοινοτικών διατάξεων υπάγεται στην αποκλειστική αρμοδιότητα των κρατών μελών, σε περίπτωση απουσίας ή έλλειψης αποτελέσματος ή μη συμφωνίας με τις σχετικές δαπάνες, η Επιτροπή μπορεί στο πλαίσιο της διαδικασίας εκκαθάρισης λογαριασμών, να επιβάλει δημοσιονομικές διορθώσεις τις οποίες θεωρεί απαραίτητες.

Όσον αφορά τις ενέργειες της Επιτροπής για την επίτευξη της εφαρμογής του ελαιοκομικού μητρώου από τα κράτη μέλη, το Αξιότιμο Μέλος του Κοινοβουλίου παρακαλείται να αναφερθεί επίσης στην κοινή απάντηση της Επιτροπής στις κοινοβουλευτικές ερωτήσεις Ε-315/97 έως 319/97 του κ. Garcia-Margallo y Marfil ((βλέπε σελίδα 60. )).